Zamislite da možete uključiti u svoj mozak mašinu
koja će vam donijeti ultimativno zadovoljstvo do kraja života.
Ako biste mogli birati da živite ovim životom, da li biste to uradili?
To je pitanje postavio filozof Robert Nozick
kroz misaoni eksperiment koji je nazvao Mašina iskustva.
Eksperiment zahtijeva da zamislimo svijet
u koje su naučnici stvorili mašinu koja stimulira pravi život
i garantuje samo iskustva zadvoljstva, a nikad boli.
U čemu je zamka?
Morali biste zauvijek ostaviti stvarnost za sobom,
ali jedva da biste i primjetili razliku.
Vaša iskustva se ne bi mogla razlikovati od stvarnosti.
Životni usponi i padovi
bi bili zamjenjeni beskrajnim usponima.
Zvuči sjajno, zar ne?
Možda ovo izgleda kao primamljiva ponuda, ali ipak nije tako idealna kako izgleda.
Eksperiment je stvoren da pobije filozofsku misao
zvanu hedonizam.
Prema hedonistima,
povećanje ukupnog zadovoljstva je najbitnija stvar u životu
zato što je zadovoljstvo najbolja stvar koju život nudi.
Za hedoniste, najbolja odluka koji čovjek može donijeti
je da proživi što je više moguće zadovoljstva
bez da iskusi bol.
Neograničeno zadovoljstvo minus nula boli je jednako najvećem ukupnom zadovoljstvu,
ili drugim riječima, upravo ono iskustvo koje Mašina iskustva nudi.
Ako je hedonizam vaše filozofsko shvatanje,
ova mašina bi bila jednostavan odluka.
Ali šta ako je život nešto više od zadovoljstva?
To je Nozick želio da pokaže
kroz svoj misaoni eksperiment.
Bez obzira što ova mašina nudi maksimalno zadovoljstvo
on je ipak našao razlog zašto da je ne koristi,
kao i mnogi drugi ljudi koji bi uzeli u obzir ovu opciju.
Šta bi nas to moglo odgovoriti od budućnosti ultimativnog zadovoljstva?
Razmislite o ovome.
Betsi i Zander su u ozbiljnoj vezi i vole jedno drugo.
Betsi je glavom u oblacima i nikad nije bila sretnija.
Ali ono što ona ne zna
je da se Zanderu sviđa njena sestra Anđelika, i
on joj šalje ljubavna pisma i oni se tajno sastaju.
Ako Betsi sazna,
to će joj uništiti vezu sa oboje,
i ovo iskustvo bi bilo tako traumatično za nju da nikada više ne bi mogla voljeti nekoga.
Pošto Betsi živi u lijepom neznanju o Zanderovoj nevjernosti,
hedonisti bi rekli da joj je bolje ostati u tami
i sačuvati svoje ukupno zadovoljstvo.
Sve dok Betsi ne sazna za njihovu vezu,
živjeće svoj život sretno.
Ima li nešto vrijedno u tome da Betsi sazna istinu u ovoj situaciji?
Zamislite da ste vi Betsi.
Da li biste željeli saznati istinu?
Ako je odgovor da,
znači da biste izabrali opciju koja bi jako smanjila vaše ukupno zadovoljstvo.
Onda vi vjerovatno vjerujete da neke stvari u životu
imaju veći značaj od zadovoljstva.
Istina, znanje, autentična povezanost s drugim ljudima.
Ovo su sve stvari koje bi mogle biti na listi.
Da nikada ne sazna istinu,
Betsi bi u suštini živjela u svojoj Mašini iskustva,
svijetu sreće koja nije povezana sa realnošću.
Ovaj ljubavni trougao je ekstreman primjer,
ali ono reflektuje puno odluka koje donosimo svaki dan.
Tako da, nebitno da li donosite odluku za Betsi ili za sebe
zašto bi trebali realnosti uzeti u obzir?
Da li postoji neki urođeni značaj u stvarnim iskustvima,
bila ona ugodna ili bolna?
Da li više cijenite
kada doživljavate zadovoljstva i bolove pravog života.
Nozick-ov eksperiment možda ne daje sve odgovore,
ali nas tjera da uzmemo u obzir da pravi život, iako nesavršen,
nosi sa sobom neke suštinske vrijednosti koje su iznad zadovoljstva na koje se možete priključiti.